科威特历史

科威特个历史最早可追溯到公元7世纪前，当时科威特成为阿拉伯帝国个一部分，并拉1581年起由君主立宪制个哈利德皇家统治科威特。拉18世纪初期个1705年，哈利德皇家式微，科威特个一些领土被“巴尼族”（Bani）所占领搭统治。科威特当时称为库锐（Guraine）；巴尼族个酋长萨多姆建立了最初个城镇搭港口，并命名为科威特（科威特名称个原意是“小城堡”，由波斯文个“kut”而来，意思是“堡垒”，衍生自波斯文“kud”，意思是“城市”）。

古代
拉欧贝德时期，科威特是人们拉美索不达米亚搭石器世代东部阿拉伯交汇个中心地区。

建立科威特
1521年，科威特处拉葡萄牙人控制。16世纪后期，葡萄牙人建立了一系列防御设施。

1613年，拉今科威特城附近建立了科威特小镇。

发展
港口城市
18世纪上半，拉当时政经社会上具有一定权力个阿勒哈利法（Al-Jalahma）搭萨巴赫抵达科威特，并拉当地定居搭从事贸易行为。渠拉个后代阿奈扎部族拉18世纪中期逐渐从阿拉伯半岛内志迁移到波斯湾海岸。

1756年，萨巴赫家族首长萨巴赫一世（Sheikh Sabah Abu Abdullah）被举为科威特首任酋长（Amir），并建立了科威特酋长国（Heikhdom of Kuwait）。

1776年，波斯占领巴士拉（Basrah） 后，一部分商人迁移到科威特，英国东印度公司也奈渠拉巴士拉个机构迁往科威特，让科威特骤形繁荣。然而为了拥有自治权，科威特必须搭土耳其维持良好关系，甚至承认土耳其对渠个宗主权。1822年英国总督从巴士拉迁到科威特。

1871年，科威特酋长国纳入奥斯曼帝国个势力版图中，渠个领土被规划拉巴士拉地区（乃朝为伊拉克个一个省份），但实际上科威特酋长国仍保持部分自治地位。

英国保护
1896年，萨巴家族首长穆巴拉克（Sheikh Mubarak）自立为王，因担心土耳其出面干涉政局，于是央请英国保护。

1897年7月，穆巴拉克邀请英国部署炮艇沿科威特海岸。迭就导致了所谓个“首次科威特危机”，其中土耳其人要求英国停止干涉渠拉个帝国。最后，拉奥斯曼帝国个同意下，并未演变成战争。

1899年英国强迫科威特签署了《英科秘密协定》，拉该协定中，穆巴拉克保证，弗奈国家个任何部分租畀或让畀英国以外个任何国家或臣民；未经英国同意，弗允许任何外国个代表驻在渠个国家。英国则承认科威特是一个内政独立个国家，保护渠弗受侵略，并向渠提供财政援助。1913年英国搭土耳其签订了《海湾协定》，其中规定：“科威特拉奥斯曼政府个主权范围之内，但政府弗以任何方式干涉渠事务，也弗派兵到伊搭去”；奥斯曼帝国承认科威特是受英国保护个自治省。

独立
1954年科威特成立了以酋长阿卜杜拉·萨巴赫为首个最高委员会。1960年从英国人手里先后接管了司法权搭货币管理权。

1961年6月19号科威特自行宣布独立。1961年7月1号，英国利用一些阿拉伯国家（伊拉克搭沙特阿拉伯）拉科威特主权问题上个分歧，以“保护”渠独立为名，派兵拉科威特登陆。同月20号，阿拉伯国家联盟宣布接纳科威特，并要求英国撤军。

9月11号，由埃及、约旦、苏丹、摩洛哥搭沙特阿拉伯组成个阿拉伯保安部队抵达科威特，以取代英国军队。英军于9月19号开始撤离科威特。

1962年1月科威特召开国家制宪会议，同年11月颁布个宪法规定：‘国家元首只能由萨巴赫家族个后代继承’。1963年1月选出第一届国会。

1963年5月，科威特加入联合国。

战争
第一次世界大战前，科威特是隶属于奥斯曼土耳其帝国个伊拉克中一个自治省份。第一次世界大战期间，英国占领科威特并促使渠独立，但是伊拉克始终没承认科威特个独立。

1980年代个两伊战争期间，伊拉克欠下了一些阿拉伯国家个债，其中欠科威特个债务为140亿美元。伊拉克希望石油输出国组织减少石油产量，提高石油价格，迭样渠可以偿还迭笔债务。相反个科威特提高了渠个产量，造成油价下降，希望以此来迫使伊拉克解决渠拉之间个边境争执。此外伊拉克指责科威特借两伊战争的机会拉伊拉克境内建立军事基地。伊拉克声明，渠作为其它阿拉伯国家搭伊朗之间个缓冲地拉两伊战争中为所有阿拉伯国家做了一个贡献，因此科威特搭沙特阿拉伯应该免除伊拉克个战争贷款。

海湾战争
1990年8月2号，科威特被伊拉克入侵，科威特由于军事抵抗能力忒低而迅速沦陷，当时个伊拉克总统萨达姆宣布“科威特成为伊拉克个一个省”。但是拉联合国谴责搭由英美两国为首个联军采取个“沙漠风暴行动”下，拉短短几个号头个战斗后，伊拉克军队被驱逐出科威特。1991年3月6号，波斯湾战争结束，科威特埃米尔贾比尔等政府官员返回科威特本土。

海湾战争后，科威特保持着小规模部队组成个陆军，海军搭空军国民警卫队部队约1万8千人。多数军队设备是由英国搭美国提供。波斯湾战争中除了少数单位个人得以逃往阿拉伯（其中大多数是空军），其他所有军事设备被伊拉克毁坏或掳走，事后伊拉克战败留下个设备其实多数拉波斯湾战争中被严重损坏，无法修复。

2000年之后
皇室危机
2006年1月15号，科威特埃米尔贾比尔·艾哈迈德·萨巴赫去世，享年77岁。堂弟王储萨阿德·阿卜杜拉·萨利姆·萨巴赫即位。

1月21号，首相萨巴赫·艾哈迈德·贾比尔·萨巴赫主导个内阁会议决定启动宪政程序，逼迫萨阿德逊位，让首相萨巴赫继任。然而萨阿德却要求国会拉第二天集会，让渠正式宣誓就职。

1月24号萨阿德被迫放弃王位。1月29号，科威特国会无异议通过首相萨巴赫出任埃米尔案。首相萨巴赫随后宣誓即位成为埃米尔“萨巴赫四世”。

解散国会
5月21号，埃米尔萨巴赫发布敕令，解散科威特国民议会，提前举行议会选举，因为部分议员就修改议会选举法问题搭首相发生争执。6月29号，国民议会大选投票正式举行，科威特女性有史以来首次行使选举搭被选举权。